**«ΡΙΖΟΣΠΑΣΤΙΚΟ ΜΕΤΩΠΟ» - «ΣΥΝΕΡΓΑΣΙΑ ΑΝΑΤΡΟΠΗΣ»**

**ΕΝΗΜΕΡΩΤΙΚΟ ΔΕΛΤΙΟ –ΠΥΣΠΕ Δ΄Δ/ΝΣΗ ΠΕ ΑΘΗΝΩΝ**

Συναδέλφισσες και συνάδελφοι,

 Στις 11 Φλεβάρη 2016 ανέλαβα τα καθήκοντά μου ως αιρετή εκλεγμένη με το «ΡΙΖΟΣΠΑΣΤΙΚΟ ΜΕΤΩΠΟ» - «ΣΥΝΕΡΓΑΣΙΑ ΑΝΑΤΡΟΠΗΣ».

Το ΠΥΣΠΕ από τις 19/2/2016 μέχρι σήμερα πραγματοποίησε 12 συνεδριάσεις, από αυτές τρία διευρυμένα ΠΥΣΠΕ:

* **Στις 19/02/2016** με θέμα τοποθέτηση Προϊσταμένης Εκπαιδευτικών Θεμάτων (τοποθετήθηκε η συνάδελφος Σαγιά Γιωργία)
* **04-03-2016**: «Πρόταση τοποθέτησης Διευθυντή στο 6ο Δ.Σ. Αγ. Δημητρίου »
* **Στις 21/03/2016** με θέμα τοποθέτηση Υποδιευθυντών στο 6ο ΔΣ Αγίου Δημητρίου και στο 1ο Ειδικό.

Έγιναν ακόμα 9 συνεδριάσεις:

**Στις 19/02/2016 , 03/03/2016, 04/03/2016, 08/03/2016, 21/03/2016,**

 **13/04/2016, 25/04/2016, 17/05/2016 και στις 25/05/2016.**

που ασχολήθηκαν ως επί το πλείστον με τα παρακάτω θέματα:

* Χορηγήσεις αδειών άσκησης ιδιωτικού έργου
* Γνωμοδοτήσεις για συνάφεια μεταπτυχιακού/διδακτορικού τίτλου σπουδών
* Αναθέσεις και εγκρίσεις για κατ’ οίκον διδασκαλία και σε μαθητές.
* Μείωση ωραρίου λόγω μητρότητας
* Τροποποιήσεις τοποθετήσεων εκπαιδευτικών
* Μερική Διάθεση εκπαιδευτικών κλάδου ΠΕ08 και ΠΕ19-20 και ΠΕ11 από τη Β΄/θμια Δ΄ Αθήνας

Σημαντικό είναι να επισημάνουμε ότι και φέτος όπως κάθε χρόνο άργησαν πάρα πολύ να τοποθετηθούν οι **Υποδιευθυντές - Υπεύθυνοι ολοήμερου** στα κλασικά ΔΣ, **στις 14/01/2016**, και στις συστεγαζόμενες σχολικές μονάδες **στις 25/04/2016**, ένας θεσμός που δυστυχώς με τη νέα εγκύκλιο για το «Ενιαίο Τύπο Ολοήμερου Σχολείου», δεν θα ξαναλειτουργήσει, αφού υπεύθυνοι ολοημέρου μπορεί να είναι διαφορετικός εκπαιδευτικός κάθε μέρα…

Στις 25/05/2016 έγινε πρόταση από το ΠΥΣΠΕ για κατανομή οργανικών θέσεων σε σχολικές μονάδες **39 θέσεις ΠΕ06 και 26 θέσεις ΠΕ16** που είχαν εγκριθεί από την προηγούμενη σχολική χρονιά.

Συνάδελφοι η νέα σχολική χρονιά με την εγκύκλιο για το «Ενιαίο Τύπο Ολοήμερου Σχολείου» θα φέρει αναστάτωση στη λειτουργία των σχολείων με:

* αποκλεισμό χιλιάδων μαθητών από αυτό
* χιλιάδες ανέργους αναπληρωτές την επόμενη σχολική χρονιά
* αύξηση του ελάχιστου αριθμού νηπίων στα 14 επομένως μαζικό κλείσιμο τμημάτων νηπιαγωγείων
* μετατροπή του ρόλου των Τμημάτων Ένταξης σε κακέκτυπο παράλληλης στήριξης
* απουσία βούλησης για απόδοση οργανικών θέσεων στους εκπαιδευτικούς ειδικοτήτων
* αύξηση υπεράριθμων εκπαιδευτικών

Προσπαθώντας να κάνουμε ένα απολογισμό για τη χρονιά που πέρασε θα αναφέρω κάποια στοιχεία που θα μας βοηθήσουν να έχουμε μια εκτίμηση για την επομένη χρόνια.

 Στη Δ΄ διεύθυνση. την χρονιά που μας πέρασε είχαμε γύρω στις **55 υπεραριθμίες** που παρέμειναν στη Δ΄

Κατά το σχολικό έτος 2015-16 έγιναν :

* 52 **μεταθέσεις** ήρθαν από άλλα ΠΥΣΠΕ και 5 έφυγαν
* 35 περίπου **αποσπάσεις** εκπαιδευτικών σε φορείς
* 20 αιτήσεις **συνταξιοδότησης**
* Και έχουμε αυτή τη στιγμή 10 εκπαιδευτικούς στη διάθεση

Προσλήψεις Αναπληρωτών: συνολικά **211**

* **12** από το τακτικό προϋπολογισμοί
* **199 ΕΣΠΑ** εκ των οποίων: 70 παράλληλη στήριξη, 27 Θεατρικης Αγωγής –Εικαστικών – Μουσικής, 4 για τάξεις υποδοχής και 98 ΠΕ70, ΠΕ71, ΠΕ60, ΠΕ61.

Συμπληρωματικά αναφέρουμε ότι στη Δ΄Διεύθυνση :

* Οι ανάγκες για παράλληλη στήριξη (από την αρχή της χρονιάς) ήταν 273
* Εκπαιδευτικοί που προσλήφθηκαν 128
* Ιδιωτικές παράλληλες 58

Από τα παραπάνω μπορούμε να καταλάβουμε ότι από τις μεταθέσεις και τις αποσπάσεις που θα γίνουν θα εξαρτηθεί ο αριθμός των υπεράριθμων εκπαιδευτικών που θα βγουν στη διεύθυνση.

Επιπλέον με το νέο ωρολόγιο πρόγραμμα του «Ενιαίου Τύπου Ολοήμερου Σχολείου» στα σχολεία με το πρόγραμμα ΕΑΕΠ διαμορφώνονται οι ώρες:

 Α΄ και Β΄ τάξη -5 (1Γλώσσα, 1Μουσική, 1Φυσική Αγωγή, 1Αγγλικά και 1 Ε.Ζ.)

Γ΄ και Δ΄ τάξη -5 (1Μ.Π., 1ΤΠΕ, 1Φυσική Αγωγή, 1Αγγλικά και 1 Ε.Ζ.)

Ε΄ και Στ΄ τάξη -5 (1Θρησκευτικά, 1Θεατρική Αγωγή 1ΤΠΕ, 1Αγγλικά και

 1 Ε.Ζ.)

Στα Κλασικά

Α΄ και Β΄ τάξη +5 (1Μαθηματικά, 1Θεατρική Αγωγή, 1Φυσική Αγωγή,

 1Αγγλικά και 1 ΤΠΕ)

Γ΄ και Δ΄ τάξη 0 (-1Μ.Π., -1Εικαστικά, -1 Ε.Ζ., +1Θεατρική Αγωγή, + 1Φυσική

 Αγωγή, +1ΤΠΕ)

Ε΄ και Στ΄ τάξη -2 (-1Θρησκευτικά, -2 Ε.Ζ., +1ΤΠΕ)

Συμπερασματικά

Για μια ακόμα φορά αντιμετωπίζεται η εκπαίδευση και το σχολείο με λογιστικά κριτήρια και έχουν μοναδικό σκοπό την εξοικονόμηση εκπαιδευτικού προσωπικού.

 **Η εμμονή του Υπουργού Παιδείας στη στήριξη όλων των αντιεκπαιδευτικών ρυθμίσεων που έχει προωθήσει το τελευταίο διάστημα** **είναι ολοφάνερο πως θα δείξει το δρόμο της απόλυσης σε χιλιάδες εκπαιδευτικούς που εργάζονταν στην εκπαίδευση.**

**Καταδικάζουμε απερίφραστα** **τον αντιεκπαιδευτικό χαρακτήρα των ρυθμίσεων για το ολοήμερο δημοτικό και νηπιαγωγείο και αγωνιζόμαστε για:**

* Την υπεράσπιση του δημόσιου, δωρεάν σχολείου.
* Μαζικούς μόνιμους διορισμούς στην εκπαίδευση για την κάλυψη όλων των αναγκών.
* Μόνιμο διορισμό όλων των αναπληρωτών που εργάζονται στην εκπαίδευση τώρα.
* Κατάργηση του Ν.3848/10.
* Απόσυρση των απαράδεκτων ρυθμίσεων για τον ελάχιστο αριθμό μαθητών στα νηπιαγωγεία που διαλύουν το δημόσιο νηπιαγωγείο, καταργούν τμήματα, συγχωνεύουν νηπιαγωγεία.
* Κατάργηση την ελαστικής εργασίας.
* Ολοήμερο σχολείο για ΟΛΟΥΣ

**Συναδέλφισσες και συνάδελφοι,**

Η απόλυτη υποταγή της εκπαιδευτικής πολιτικής που ασκείται την περίοδο αυτή από την κυβέρνηση του τρίτου μνημονίου και των «δανειακών συμβάσεων» και ο αντιεκπαιδευτικός χαρακτήρας των ρυθμίσεων του Υπουργείου Παιδείας με βρίσκει αντίθετη σε όλα τα επίπεδα, καθώς στόχος αυτής της πολιτικής είναι η εξοικονόμηση, με κάθε τρόπο, εκπαιδευτικού προσωπικού έτσι ώστε να καλυφθούν οι τεράστιες ανάγκες της εκπαίδευσης σε εκπαιδευτικούς με όσο το δυνατό λιγότερες προσλήψεις -απολύσεις αναπληρωτών ενώ απόρροια της θα είναι η διάλυση του δημόσιου σχολείου.

Χιλιάδες εκπαιδευτικοί θα βρεθούν να γυρίζουν από σχολείο σε σχολείο, από Διεύθυνση σε Διεύθυνση και από νομό σε νομό προκειμένου να συμπληρώσουν τα κενά στα σχολεία που χρόνια έχει δημιουργήσει η έλλειψη διορισμών, η υποχρηματοδότηση και η ανάπτυξη του μορφώματος που ονομάστηκε σχολείο ΕΑΕΠ και στηρίχτηκε εξ ολοκλήρου στα κονδύλια του ΕΣΠΑ.

Δάσκαλοι και ειδικότητες θα βρεθούμε στη δυσάρεστη θέση οι μεν να υπεραμυνόμαστε των βασικών δικαιωμάτων του πτυχίου μας και οι δε των γνωστικών αντικειμένων και των αναθέσεων..

Αυτό δεν πρέπει να το επιτρέψουμε να συμβεί. Μόνη λύση είναι οι μαζικοί διορισμοί εκπαιδευτικών και η δημιουργία οργανικών θέσεων για τις υπάρχουσες ειδικότητες. Σε εμάς απομένει να αποδείξουμε ότι οι συλλογικές μας αντιστάσεις και αντιδράσεις είναι ικανές να ανατρέψουν τέτοιου είδους σχεδιασμούς και πολιτικές, υπερασπιζόμενοι το Δημόσιο – Δωρεάν χαρακτήρα της εκπαίδευσης και τα εργασιακά και μορφωτικά δικαιώματα όλων μας .

 Καταγγέλλω επίσης τον πρωτοφανή κοινωνικό αποκλεισμό των μαθητών/τριων από το Ολοήμερο Σχολείο που φέρνει η αντιεκπαιδευτική Υπουργική Απόφαση λειτουργίας του .

Ως αιρετός δεσμεύομαι ότι:

* θα υπερασπιστώ το δικαίωμα εγγραφής στο Ολοήμερο σχολείο όλων των παιδιών ανεξάρτητα από κριτήρια διότι ως εκπαιδευτικός αγωνίζομαι τόσο εντός όσο και εκτός τάξης για τη μορφωτική ισότητα όλων μαθητών/τριων του δημόσιου σχολείου.
* θα σταθώ στο πλευρό των εκπαιδευτικών υπερασπιζόμενοι τα εργασιακά δικαιώματά τους με οποιοδήποτε κόστος.
* Δε θα συναινέσω σε καμία μετακίνηση εκπαιδευτικού που πλεονάζει, από την οργανική του θέση , ως απόρροια εφαρμογής της αντιεκπαιδευτικής πολιτικής

Η σύμπραξη οποιουδήποτε με τη διοίκηση για μετακινήσεις εκπαιδευτικών θα σημάνει και αυτόματα την συμπορευσή του με την αντιεκπαιδευτική πολιτική και θα καταγγέλεται άμεσα και θα τοποθετείται το σωματείο .

**Μιχαλιού Αικατερίνη**

 **Αιρετή Δ΄ Αθήνας εκλεγμένη με το ψηφοδέλτιο**

**«ΡΙΖΟΣΠΑΣΤΙΚΟ ΜΕΤΩΠΟ» - «ΣΥΝΕΡΓΑΣΙΑ ΑΝΑΤΡΟΠΗΣ».**

**τηλ: 6972553879, 2109706291 mail: katerina.michaliou@gmail.com**